**Pakuotės lapelis: informacija vartotojui**

**HEMOROL žvakutės**

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra HEMOROL ir kam jis vartojamas

2. Kas žinotina prieš vartojant HEMOROL

3. Kaip vartoti HEMOROL

4. Galimas šalutinis poveikis

5. Kaip laikyti HEMOROL

6. Pakuotės turinys ir kita informacija

**1. Kas yra HEMOROL ir kam jis vartojamas**

Hemorol vartojamas išangės skausmo ir dirginimo, sukelto hemorojaus, lėtinio tiesiosios žarnos uždegimo, gleivinės įtrūkimo lengvinimui.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant HEMOROL**

**HEMOROL vartoti negalima**

- jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

- jei yra alergija astrinių (Asteracaea = Compositae) šeimos augalams:

- jeigu Jūs sergate navikinėmis ligomis;

- jeigu Jūs esate nėščia;

- vaikams ir paaugliams jaunesniems kaip 18 metų;

- jeigu Jums yra širdies aritmija (greitas, nereguliarus širdies plakimas);

- jeigu Jums yra žarnyno nepraeinamumas;

- jeigu Jums yra kepenų ir inkstų nepakankamumas;

- jeigu Jums yra glaukoma (padidėjas akispūdis);

- jeigu jums yra prostatos adenoma;

- jeigu Jums yra plaučių edema (skysčiai susilaiko plaučiuose).

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti HEMOROL.

Pastebėjus kraujo savo išmatose, būtina pasikonsultuoti su gydytoju.

Jei vaisto poveikis nėra pakankamas arba ligos simptomai pablogėja, būtina nutraukti vaisto naudojimą ir pasikonsultuoti su gydytoju.
Jei hemorojaus mazgai dideli, dėl spaudimo gali skaudėti išangės sritį tol, kol žvakutė ištirps (maždaug 5-10 min.).

#### Vaikams ir paaugliams

Vaikams ir paaugliams jaunesniems kaip 18 metų šio vaisto vartoti negalima.

**Kiti vaistai ir HEMOROL**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku

Nėščiosioms vaisto vartoti negalima, nes jis gali sukelti priešlaikinį gimdymą (dėl escino poveikio).

Vaisto saugumas krūtimi maitinančioms moterims nebuvo tirtas, todėl, žindymo laikotarpiu vartoti nerekomenduojama.

**Vairavimas ir mechanizmų valdymas**

HEMOROL gebėjimo vairuoti ir valdyti mechanizmus neveikia.

**3. Kaip vartoti HEMOROL**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas. Jeigu abejojate, kreipkitės į gydytoją arba vaistininką.

Dozavimas

Suaugusiems žmonėms vartoti prieš naktį vieną žvakutę. Jeigu liga sunkesnė, suaugusiems žmonės nurodytą dozę galima vartoti 2-3 kartus per parą.

Gydymo trukmė

Žvakutes reikia vartoti tol, kol neliks skausmo, bet ne ilgiau kaip 7 dienas iš eilės.

Jei Jums atrodo, kad HEMOROL poveikis yra per stiprus arba per silpnas, pasikonsultuokite su gydytoju arba vaistininku.

**Vartojimas vaikams ir paaugliams**

Vaikams ir paaugliams jaunesniems kaip 18 metų šio vaisto vartoti negalima.

**Ką daryti pavartojus per didelę HEMOROL dozę?**

Perdozavimo atvejų nežinoma. Jeigu Jūs ar kas nors kitas pavartojo HEMOROL daugiau nei reikia, kreipkitės į gydytoją arba artimiausią greitosios pagalbos skyrių.

**Pamiršus pavartoti HEMOROL**

Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant HEMOROL gali pasireikšti alerginės reakcijos, niežėjimas ar paraudimas (dažnis nežinomas – negali būti apskaičiuotas pagal turimus duomenis).

Vaisto sudėtyje esantis benzokainas gali sukelti methemoglobinemiją (dažnis nežinomas – negali būti apskaičiuotas pagal turimus duomenis).

Jei pasireiškį alerginė reakcija ar ligos simptomai pasunkėjo, nutraukite vaisto vartojimą ir kreipkitės į gydytoją.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti HEMOROL**

Laikyti ne aukštesnėje kaip 25 °C temperatūroje

Šį vaistą laikykite vaikams nepastebimoje ir nepasiekiamoje vietoje.

Ant dėžutės po "Tinka iki" ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**HEMOROL sudėtis**

- Vienoje žvakutėje yra 50 mg*Matricaria recutita* L. (*Chamomilla recutita* (L.) Rauschert.), flos (ramunėlių žiedų) tirštojo ekstrakto (3:1) (ekstrahentas: išgrynintas vanduo); 20 mg *Atropa belladonna* L., radix (šunvyšnių šaknų) tirštojo ekstrakto (4:1) (ekstrahentas: etanolis 70% V/V); 80 mg tirštojo ekstrakto (4:1), pagaminto iš *Cytisus scoparius* L*.,* herba(šluotinių sausakrūmių žolės), Aesculus hippocastanum L., cortex (paprastųjų kaštonų žievės), *Potentilla erecta* L. Raeusch., rhizoma (miškinių sidabražolių šakniastiebių), *Achillea millefolium* L., herba (kraujažolių žolės) (ekstrahentas: etanolis 40% V/V) (1/1/1/1), 100 mg benzokaino.

1. Pagalbinės medžiagos yra glicerolis (E422) ir kietieji riebalai.

**HEMOROL išvaizda ir kiekis pakuotėje**

Žvakutės yra cilindrinės formos su elipsoidiniais galais, rudos spalvos, specifinio kvapo.

Dvi lizdinės plokštelės iš polichlorvinilo folijos, kuriose yra po šešias žvakutes, supakuotos kartu su pakuotės lapeliu į kartoninę dėžutę.

**Registruotojas ir gamintojas**

Wrocławskie Zakłady Zielarskie „Herbapol” S.A.

ul. Św. Mikołaja 65/68

50-951 Wrocław

Lenkija

**Šis pakuotės lapelis paskutinį kartą peržiūrėtas 2016-12-31**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje <http://www.vvkt.lt/> .